นายจ้างมีแนวโน้มขึ้นค่าแรง15%
ผลสำรวจนายจ้างมีแนวโน้มปรับขึ้นเงินเดือน 1015% แซงเงินเฟ้อ เข้าสู่ยุคแย่งชิงบุคลากร
17 ส.ค. 2554

ผลสำรวจนายจ้างมีแนวโน้มปรับขึ้นเงินเดือน 1015% แซงเงินเฟ้อ เข้าสู่ยุคแย่งชิงบุคลากร
นายเจมส์ เวสซีย์ ผู้จัดการประจำประเทศไทย บริษัท โรเบิร์ต วอลเทอร์ส เปิดเผยผลการสำรวจอัตราเงินเดือนในประเทศไทยประจำปี 2554 ว่า ภาคอุตสาหกรรมสินค้าอุปโภคบริโภค ภาคการธนาคาร และภาคการค้า จะมีอัตราการจ้างงานเพิ่มขึ้นสูงสุดในตลาดแรงงานไทย และบุคลากรที่มีความสามารถยังคงเป็นที่ต้องการมาก และคาดว่าระดับค่าจ้างแรงงานในประเทศจะมีการปรับตัวสูงขึ้น
ทั้งนี้ เฉพาะผู้ที่มีความชำนาญในทักษะการใช้ภาษาอังกฤษ และผู้ที่มีประสบการณ์ในทักษะเฉพาะด้านต่างๆ ที่ต้องการเปลี่ยนงานใหม่มีแนวโน้มปรับเงินเดือนเพิ่มขึ้น 10-15% ส่วนผู้ที่มีความถนัดเฉพาะทางสามารถเจรจาขอเพิ่มเงินเดือนได้ 20-25%
ขณะเดียวกันแนวโน้มจะมีการแข่งขันเพื่อแย่งชิงบุคลากรที่มีความสามารถมากขึ้น และบริษัทต่างๆ จะเริ่มให้ความสำคัญกับการรักษาบุคลากรมากขึ้น
ตำแหน่งงานเจ้าหน้าที่ผู้เชี่ยวชาญด้านการบัญชีและการเงินที่มีทักษะด้านภาษาอังกฤษ รวมถึงผู้ตรวจสอบบัญชีและมีใบอนุญาตผู้สอบบัญชี การวิเคราะห์การเงินจะเป็นที่ต้องการในตลาด ภาคอุตสาหกรรมสินค้าอุปโภคบริโภค ไอทีและเวชภัณฑ์มีแนวโน้มในการจ้างงานอย่างต่อเนื่องและแข่งขันกันสูง ทำให้อัตราการขึ้นเงินเดือนกลุ่มนี้อยู่ระหว่าง 10-15% ส่วนอัตราการขึ้นเงินเดือนผู้ที่ทำงานในตำแหน่งเดิมสูงสุดอยู่ที่ 8-15% ส่วนผู้ที่ย้ายงานใหม่อาจได้รับเงินเดือนเพิ่มขึ้นราว 20-30% 
บริษัท แกรนท์ ธอร์นตัน ประเทศไทย ระบุผลสำรวจนายจ้างในประเทศเอเชียตะวันออกเฉียงใต้ ซึ่งมีผู้ประกอบการไทยเกือบ 23% ของกลุ่มตัวอย่าง พร้อมจ่ายค่าจ้างพนักงานในอัตราที่สูงขึ้นในปีนี้ ทำให้เกิดความหวั่นเกรงว่าอัตราเงินเฟ้อจะเพิ่มสูงขึ้น